yakhyo/uz-wiki huggingface dataset:
RAF Knettishall

RAF Knettishall – Suffolkdagi sobiq Ikkinchi Jahon urushi aerodromi boʻlgan. Urush paytida Amerika Qoʻshma Shtatlari armiyasining havo kuchlari unga 136 raqamini berishgan, 1943-1945-yillarda sakkizinchi havo kuchlarining 388-bombardimon guruhi shu yerda joylashgan. Urush tugaganidan keyin Qirollik havo kuchlari ehtiyojlari uchun aerodrom ortiqcha deb topilgab va 1957-yilda aerodrom yopilgan. Uchish-qoʻnish yoʻlaklari va binolarning aksariyati 1960-yillarning oxiriga kelib buzib tashlangan boʻlsada, 2000-yilga kelib ularning baʼzilari hali ham vayrona holda saqlanib qolgan. Aerodromning oʻzi hozirgi kungacha yengil aviatsiya samolyotlari uchun cheklangan miqdorda foydalanishda qolmoqda.

Manbalar

Havolalar 

 388th Bomb Group Memorial at Knettishall on 388th Bomb Group Association website
 American Air Museum
 Suffolk Heritage Explorer
 Imperial War Museum

Ikkinchi Jahon Urushi
Harbiy aviabazalar
Kim Sung-joo

Kim Sung-joo (1972-yil 10-oktyabr) – Janubiy Koreya teleboshlovchisi va sobiq suxandoni. Sobiq sport telelboshlovchisi. Ayniqsa, Dad! Where Are We Going? realiti shousi orqali tanilgan.

Bolaligi 
Shimoliy Chungcheong provinsiyasida tugʻilib oʻsgan. U Cheongju shahridagi oʻrta maktabda oʻqigan. Keyinchalik, Seulga koʻchib oʻtib, u yerda Chung-Ang universitetini tamomlagan.

Faoliyati 
Kim Sung-joo oʻzining radiodagi faoliyatini 1995-yilda KTV davlat telekanalida jamoatchilik eʼlonlari oʻquvchisi sifatida boshlagan. U Korea TV Sports (hozirgi SBS Sports) telekanalida keyin Munhwa Broadcasting Corporation (MBC)da ishlagan. Ayniqsa, 2002-yil va 2006-yilda boʻlib oʻtgan FIFA Jahon kubogi bahslarini yoritgan. 2007-yilda MBCdan ketib, frilanserlik sohasida faoliyatini olib bordi.
Kim frilanser sifatida Mnetʼs Superstar K va MBC’s King of Mask Singer qoʻshiq tanlovlaridan tortib, Please Take Care of My Refrigerator shousigacha boʻlgan turli mashhur estrada shoularini oʻtkazgan. Shuningdek, 2014-yilgi Qishki Olimpiada va 2016-yilgi Yozgi Olimpiada oʻyinlarida mehmon sifatida sport translyatsiyasi sahnasiga qaytdi. 2012-yilda jurnalistlar uyushmasining davom etayotgan ish tashlashlar sababli Londondagi Olimpiadani yoritish uchun MBCga qaytgan.
2021-yilning 15-noyabrida Kim Kim Young-man, An Jung-hvan va Jung Hyung-dolar bilan birgalikda Matched Project (MCP) agentligiga asos soldi.

Shaxsiy hayoti 
Kim universitetdagi sevgilisi bilan toʻqqiz yillik tanishuvdan soʻng, 2002-yilda unga uylandi. Ularning uch nafar farzandlari bor. Oʻgʻillari Min-guk va Min-yul va qizi Min-ju.

Manbalar 

1972-yilda tugʻilganlar
10-oktyabrda tugʻilganlar
Teleboshlovchilar
Janubiy Koreya
Sanuki

- Yaponiyaning Kagawa prefekturasida joylashgan shahar.

Geografiyasi 
Sanuki Ehime prefekturasining shimoli-sharqida, Shikoku orolida joylashgan boʻlib, shimolda Seto ichki dengiziga, janubda Sanuki togʻlariga qaragan.

Qoʻshni munitsipalitetlari 
Kagawa prefekturasi:

 Takamatsu
 Xigashikagava
 Miki

Tokushima prefekturasi:

 Mima
 Ava

Iqlimi 
Sanuki nam subtropik iqlimga ega, yozi issiq va qishi salqin bo'ladi. Sanukidagi oʻrtacha yillik harorat - 15,5°C. Yillik oʻrtacha yogʻin miqdori - 1606 mm, sentyabr esa eng nam oy hisoblanadi. Yanvarda eng yuqori harorat 26,3°C atrofida, eng pasti esa yanvarda 5,3°C atrofida bo'ladi.

Demografiyasi 
Yaponiya aholini roʻyxatga olish maʼlumotlariga koʻra, Sanuki aholisi soni 1960-yillardan beri deyarli o'zgarmagan.

Tarixi 
Sanuki hududi qadimgi Sanuki viloyatining bir qismi, shahar chegaralarida koʻplab kofun mozorlari topilgan. Edo davrida bu hudud Takamatsu domenining hududlari tarkibiga kirgan. Meydzi islohotidan soʻng, 1878-yilda Sangava okrugi, Ehime prefekturasining bir qismi boʻldi, u 1888-yilda Kagawa prefekturasining bir qismiga aylandi. Shido qishlogʻi 1890-yil 15-fevralda zamonaviy munitsipalitetlar tizimini yaratish bilan tashkil etilgan va 1898-yil 11-fevralda shahar maqomiga koʻtarilgan. Hudud 1899-yilda Kagawaning Okava tumani tarkibiga kirdi. Sanuki shahri 2002-yilda qoʻshni Tsuda, Nagao, Sangava va Okava shaharlari bilan birlashtirish natijasida paydo bo'lgan.

Hukumati 
Sanuki toʻgʻridan-toʻgʻri saylanadigan mer va 20 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Milliy siyosat nuqtai nazaridan, shahar Yaponiya quyi palatasining 2-okrugida joylashgan.

Iqtisodiyoti 
Sanuki qishloq xoʻjaligi va ishlab chiqarishga asoslangan iqtisodiyotga ega bir nechta sanoat parklari mavjud.

Taʼlimi 
Sanuki shahar hukumati tomonidan boshqariladigan yettita davlat boshlangʻich maktabi va Ehime prefekturasi taʼlim kengashi tomonidan boshqariladigan uchta davlat oʻrta maktabiga ega.

Manbalar 

Yaponiyaning qirgʻoqboʻyi aholi punktlari
Koordinatalar Vikimaʼlumotlarda
Kagawa prefekturasi shaharlari
Ayesha Durrani

Ayesha Durrani (XVIII asr) afgʻon shoiri, Durroniylar imperiyasidagi Temur Shoh Durroniyning rafiqalaridan biri boʻlgan. Uning bir qancha sheʼrlari 1882-yilda qoʻlyozma holida jamlangan va Durrani Afgʻonistonda birinchi qizlar maktabiga asos solishga erishgan.

Hayoti va faoliyati 
Ayesha Durrani XVIII asr oxirida Afgʻonistonda Barakzai oilasida tugʻilgan. Otasi Yaʻqūb Ali Khān Barakzai boʻlib, u oʻz davrining taniqli kishilaridan edi. Keyinchalik Ayesha Durroniylar imperiyasining ikkinchi hukmdori Timur Shoh Durroniyga turmushga chiqqan. Ayesha XVIII asrning oxirgi yillarida davrining faol shoiriga aylangani va XIX asrga qadar ijodda davom etgani tegishli manbalarda yozilgan. Ijodiy merosini qasidalar, gʻazallar tashkil etadi. Arab, fors adabiyoti va islom huquqlarini yaxshi bilgan va bu ijodida yaqqol namoyon bo'ladi. Ayesha Afgʻonistonda birinchi qizlar maktabini tashkil etgani ham bir qancha manbalarda qayd etilgan.

Durroniylar saltanati parchalanib, XIX asrda Barakzailar hukmronligidagi Afgʻoniston amirligi kuchaygach, Ayesha sheʼriyatiga qiziqish kuchaygan. Uning koʻpgina sheʼrlari 1882-yilda afgʻon kotibi tomonidan 336 betlik qoʻlyozma holiga keltirildi. Ushbu kotib ismini nomaʼlum sabablarga koʻra aytmagan.

Eʼtirof etilishi 
1978-yildagi Savr inqilobidan soʻng Afgʻoniston hukumati Ayeshaning asarlarini oʻrganishga qarshilik bildirmadi. Mamlakatda unig asarlari yoshlar tomonidan qiziqish bilan mutolaa qilindi. Amerika Qoʻshma Shtatlari yetakchiligida Afgʻonistonda Tolibon hukumati agʻdarilganidan soʻng (hukumat oʻsha davrda 8 yoshdan keyin ayollarga taʼlim olishini taʼqiqlab qoʻygan edi), Germaniya tashqi yordam agentligi Kobulda ikkita qizlar maktabini qayta qurishga yordam koʻrsatdi va biriga shoira xotirasini abadiylashtirish maqsadida Aisha-i-Durani maktabi deb nom berildi.

Manbalar 

XVIII asr ijodkorlari
Afgʻon adabiyoti
Shoiralar
Chris Gulker

Christian Frederick „Chris“ Gulker (1951-yil 10-mart – 2010-yil 27-oktyabr) amerikalik fotograf, dasturchi hamda yozuvchi.

Gulker gazeta faoliyatiga internet nashri ya’ni vebsayt davrini joriy etgan vositachilardan biri hisoblanadi. U bloggerlikning dastlabki tarixida ham asosiy shaxs boʻlgan.

Tarjimai holi 
New York shahrida tugʻilgan Gulker Pensilvaniya shtatidagi Eri yaqinidagi Eri koʻli boʻyida ulgʻaygan. U 1969-yil Ogayo shtatining Gudson shahridagi Gʻarbiy zahiralar akademiyasining bitiruvchisi boʻlgan. Soʻng Los Angelesdagi Occidental kollejida qiyosiy adabiyot boʻyicha ilmiy darajaga ega boʻlgan. Gulker idish yuvuvchi, taksi haydovchisi, evakuator operatori va barmen boʻlib ham ishlagan. 1978- yilda Los Angeles Herald-Examiner kompaniyasida fotograf boʻlib ishga yollangan. Christian shuningdek, frilanser sifatida ham faoliyat yuritgan va Time, Newsweek, Vanity Fair, Rolling Stone, Glamour, The New York Times kabi jurnallarda suratlari nashr etilgan. Gulker ikki marta Pulitser mukofotiga nomzod boʻldi. Milliy matbuot fotograflari assotsiatsiyasining elektron fotojurnalistika seminariga hissa qoʻshgan.

1989-yilda Herald-Examiner yopilganidan soʻng Menlo Parkga, Kaliforniya shtatiga koʻchib oʻtadi. U yerda dastlab fotolar muharriri boʻlib ishladi. 1989-yilgi Loma Prieta zilzilasi sababli elektr quvvati oʻchganidan soʻng gazeta nashriyot tizimini toʻxtab qoladi. Bu esa Gulkerga The Examiner jurnalini Macintosh tomonidan elektron ishlab chiqarilgan nashrini joriy qilish imkonini berdi.

Gulkerga 2006-yil oktyabr oyida operatsiya qilib boʻlmaydigan malign glioma miya shishi tashxisi qoʻyilgan. Oʻzining soʻnggi yillarida, falaj boʻlib qolganiga qaramay, u Fransiya va Amerika janubiga sayohat qiladi. Doʻstlarini ziyorat qildi va oʻz blogi orqali saraton kasalligi bilan ogʻrigan tajribasi bilan oʻrtoqlashdi. U davolanishni davom ettirishdan koʻra palliativ yordamni tanladi.

2010-yil iyul oyida Christianning onkologi unga bir necha oylik umri qolganligini aytgan. Gulker 2010-yil 27-oktabrda 59 yoshida uyida uxlagan holda vafot etgan.

Manbalar 

Jurnalistlar
Fotojurnalistlar
Jubayl aeroporti

Jubayl aeroporti (arabcha: مطار الجبيل, Matar al-Jubayl) – Saudiya Arabistonining Sharqiy viloyatidagi Jubayl shahridan  gʻarbda joylashgan aeroport. Aeroport sanoat zonasi yaqinida, Jubayl yaqinidagi sayoz koʻrfazlardan biri boʻlgan Dohat ad-Dafi qirgʻoqlaridan taxminan  masofada joylashgan. Aeroport 20 km 2 ga yaqin maydonni egallaydi.

Umumiy tavsifi 
Dastlab aeroport Jubayl va Yanbu qirollik komissiyasi tomonidan Jubayl loyihasining bir qismi sifatida qurilgan boʻlib, yaqin atrofdagi yirik Podshoh Fahd xalqaro aeroportidan tijorat aviatsiyasi markazi sifatida foydalanishga qaror qilinmaguncha fuqarolik aeroporti hisoblanardi. Natijada, u Mudofaa vazirligiga topshirildi va shundan beri Saudiya Arabistoni Qirollik dengiz flotining dengiz aviatsiyasi guruhi / sharqiy floti uchun baza sifatida foydalaniladi.

Biroq yaqinda 2014-yil sentyabr oyidan boshlab aeroport xususiy aviatsiya parvozlari uchun ochilishi eʼlon qilindi. Shuning uchun aerodrom rekonstruksiya qilindi. Chunki oldinroq aeroport harbiylarga topshirilganda, aerodrom infratuzilmasining bir qismiga oʻzgartirish kiritilgan edi.

Imkoniyatlari 
Aeroportning uzunligi 4000 metr va kengligi 45 metr boʻlgan bitta uchish-qoʻnish yoʻlagi mavjud. Taksi yoʻllari hozirda aeroportdan harbiy maqsadlarda foydalanishga moʻljallangan, xususiy aviatsiya uchun foydalish uchun toʻliq tugallanmagan.

Soʻnggi oʻzgarishlar 
Jubayl sanoat shahri va yaqin atrofdagi Xurisoniya va Ras al-Xayr kabi sanoat majmualarining jadal rivojlanishi tufayli aeroport Saudiya Fuqarolik aviatsiyasi bosh boshqarmasiga oʻtkazildi va 2014-yil sentyabr oyidan boshlab fuqarolik aeroporti sifatida foydalanilmoqda.

Manbalar 

Saudiya Arabistoni aeroportlari
Koordinatalar Vikimaʼlumotlarda
Ali Atay

Dursun Ali Atay(1976-yil 20-aprel) – turk aktyori, musiqachi, ssenariychi va rejissyor.

Hayot va faoliyati 
Atay Mimar Sinon go'zal san'at universitetining teatr yoʻnalishin tamomlagan. Mashhur Leyla bilan Mecnun komediya serialidagi Mecnun roli bilan mashhur boʻlgan. Eng yaxshi aktyor Tribeca mukofoti sohibi boʻlgan.
1999-yildan beri oʻn beshdan ortiq film va teatr spektakllarida rol ijro etgan.Toronto xalqaro kinofestivalida namoyish etilgan Demet Evgar, Damla Sönmez, Ahmet Mümtaz Taylan bilan birga „Sen Aydınlatırsın Geceyi“ nomli filmida rol ijro etgan .Keyinchalik Turkiyaning Ayla filmida 90-Oskar mukofotlari ishtirokida Ali Astubay rolini ijro etgan. „Nuh tepasi“ filmida esa bosh rolni oʻynagan.

Atay Mutlu Ol Yeter komediya serialida Aslı Enver, Öner Erkan va Ertan Saban bilan birga bosh rol ijro etgan. 2017-yilda BluTV’s telikanalining ilk turk seriali boʻlgan „Maʼsum“da Komissar Yusuf obrazini ijro etgan. Bosh rolni Haluk Bilginer, Nur Sürer va Okan Yalabik bilan birga oʻynagan. Keyinchalik „Son Yaz“ serialida ham rol ijro etgan.

2014-yil iyun oyida uning yangi Limonata filmini suratga olish ishlari boshlangan. Film rejissyor va stsenariy sifatidagi ilk tajribasini olgan, filmda bosh rollarni Serkan Keskin va Ertan Saban kabi aktyorlar ijro etishgan.

Filmografiyasi

Direktor 
 2015 Limonata
 2018 Ölümlü Dünya
 2019 Cinayet Süsü

Ssenariy muallifi 
 2015 Limonata
 2018 Ölümlü Dünya
 2019 Cinayet Süsü

Film

Veb-seriya

Tv Seryal

Qoʻshiqlar

Covers

Havolalar

Manbalar 

Aktyorlar
Anatoliy Bashmakov

Anatoliy Afanasyevich Bashmakov – qozoq davlat va siyosat arbobi, olim, iqtisodiyot fanlari doktori (2007), siyosiy fanlar nomzodi (2005), professor, RK NIA muxbir aʼzosi (2008). 1949-yil 15-iyunda SSSRning Shimoliy Qozogʻiston viloyati Bulayev tumani Qorakoʻgʻa qishlogʻida tugʻilgan.

Biografiya 
1949-yil 15-iyunda Shimoliy Qozogʻiston viloyati Bulayevskiy tumani Qoraqoʻgʻa qishlogʻida tugʻilgan. Otasi – Bashmakov Afanasiy Andrianovich. Onasi – Bashmakova Matryona Matveyevna.

1972-yilda Petropavlovsk pedagogika institutining tarix fakultetini tarix va jamiyatshunoslik mutaxassisligi boʻyicha tamomlagan.

1986-yilda Selinograd qishloq xoʻjaligi instituti agronomiya fakultetining agronom mutaxassisligi boʻyicha tamomlagan.

2005-yilda „Qozogʻiston Respublikasi va Rossiya Federatsiyasining transchegaraviy hamkorligining ijtimoiy-siyosiy muammolari“ mavzusidagi dissertatsiya mavzusi boʻyicha siyosiy fanlar nomzodi ilmiy unvonini himoya qilgan.

2007-yilda „Qozogʻiston Respublikasining iqtisodiyoti va ijtimoiy muhiti: oʻzaro taʼsir nazariyasi va mexanizmi“ mavzusida iqtisod fanlari doktori ilmiy unvonini himoya qilgan.

Mehnat faoliyati 
1972-yildan – 1975-yilgacha – Shimoliy Qozogʻiston viloyatidagi maktab direktori.

1975-yildan – 1978-yilgacha – Shimoliy Qozogʻiston viloyati komsomol tuman qoʻmitasi, viloyat komiteti kotibi.

1978-yildan – 1992-yilgacha – Shimoliy Qozogʻiston viloyati Kommunistik partiyasi Petropavlovsk shahar qoʻmitasining tuman qoʻmitasi boʻlimi boshligʻi, viloyat qoʻmitasi boʻlimi boshligʻining oʻrinbosari va kotib vazifalarida ishlagan.

1992-yildan – 2002-yilgacha – Shimoliy Qozogʻiston viloyati Davlat mulk qoʻmitasi raisining birinchi oʻrinbosari.

2002-yildan – 2003-yilgacha – Shimoliy Qozogʻiston viloyati oziq-ovqat korporatsiyasi direktorining oʻrinbosari, Shimoliy Qozogʻiston viloyati Petropavlovsk iqtisodiyot kolleji direktori.

2015-yildan hozirgacha – Yevroosiyo Milliy universiteti Qozogʻiston xalqlari assambleyasi kafedrasi mudiri.

Saylangan lavozimlar 
2002-yildan – 2014-yilgacha – Qozogʻiston Respublikasi parlamenti Senatining Shimoliy Qozogʻiston viloyatidan deputati, ijtimoiy-madaniy rivojlanish boʻyicha doimiy komissiya aʼzosi.

Boshqa lavozimlar 
Qozogʻiston rus, kazak va slavyan tashkilotlari uyushmasi raisining oʻrinbosari, Qozogʻiston rus, qozoq va slavyan tashkilotlari uyushmasi Ostona boʻlimi raisi.

Qozogʻiston Respublikasi Prezidenti huzuridagi Xotin-qizlar ishlari va oilaviy-demografik siyosat boʻyicha milliy komissiya aʼzosi (2008-yildan).

Qozogʻiston Respublikasi Prezidenti huzuridagi Ijtimoiy ongni modernizatsiya qilish dasturini amalga oshirish boʻyicha Milliy komissiya aʼzosi (2017-yildan).

Qozogʻiston Respublikasi parlamentining Rossiya, Yaponiya, Janubiy Koreya, Chexiya, Polsha, Yevropa parlamenti va NATOdagi vakili.
Mustaqil Davlatlar Hamdoʻstligiga aʼzo Davlatlar Parlamentlararo Assambleyasi aʼzosi Polsha Respublikasi Senati, Koreya Respublikasi Milliy Assambleyasi bilan hamkorlik guruhi aʼzosi „Nur Otan“ XDP Siyosiy Kengashi Byurosi aʼzosi ".

Manbalar 

Qozogʻiston
Rikuzentakata (Iwate)

Articles with short description
Short description is different from Wikidata

 –Yaponiyaning Iwate prefekturasida joylashgan shahar. Shaharning umumiy maydoni 231,94 kvadrat kilometrni tashkil etadi.

Geografiyasi 
Rikuzentakata Iwate Hiroshima prefekturasining uzoq janubi-sharqiy burchagida joylashgan boʻlib, sharqda Tinch okeani bilan chegaradosh hisoblanadi. Shahar 2011-yilgi tsunami vayron boʻlgunga qadar Furukawanuma koʻlini oʻz ichiga olgan. Shaharning qirgʻoqboʻyi hududining bir qismi Sanriku Fukkō Milliy Bogʻi chegaralarida joylashgan.

Iqlimi 
Rikuzentakata nam iqlimga ega. Bu yerda issiq yoz va sovuq qish boʻladi. Oʻrtacha yillik harorat  . Yillik oʻrtacha yongʻin miqdori , eng yomgʻirli oy sentyabr, eng qurgʻoqchi oy esa yanvar. Avgustda eng yuqori harorat  atrofida va eng pasti yanvarda,  .

Demografiyasi 
Yaponiya aholini roʻyxatga olish maʼlumotlariga koʻra, Rikuzentakata aholisi 1950-yillarda eng yuqori choʻqqiga chiqdi va soʻnggi 70 yil ichida barqaror ravishda kamaydi.

Tarixi 
Hozirgi Rikuzentakata hududi qadimgi Mutsu provinsiyasining bir qismi boʻlgan. Bu hududda Emishi xalqi yashagan va Heian davrida Yamato sulolasi nazorati ostida boʻlgan.

2011-yil Tōhoku zilzilasi va tsunami 
Rikuzentakata Toxokudagi zilziladan keyin tsunami tufayli deyarli butunlay vayron boʻlgan. Politsiya maʼlumotlariga koʻra, balandligi uch qavatdan kichik boʻlgan har bir bino butunlay suv ostida qolgan, balandligi uch qavatdan katta binolar qisman suv ostida qolgan, binolardan biri shahar hokimiyati boʻlib, u yerda ham suv uchinchi qavatgacha koʻtarilgan. Mahalliy rasmiylarning hisob-kitoblariga koʻra, shahar aholisining 20-40 foizi halok boʻlgan.

Iqtisodiyoti 
Rikuzentakata mahalliy iqtisodiyoti asosan oziq-ovqat mahsulotlarini qayta ishlashga asoslangan. 2011-yil holatiga koʻra, oyster dehqonchiligi shahar uchun yillik sotuvdan ¥40 million ishlab chiqargan.

Manbalar 

Yaponiyaning qirgʻoqboʻyi aholi punktlari
Yaponiyadagi port aholi punktlari
Koordinatalar Vikimaʼlumotlarda
Usvyatskiy

Usvyatskiy – Rossiyaning Pskov viloyatidagi shahar tipidagi aholi punkti. U shahar posyolkasi maqomiga ega. Usvyatskiy volostining markazi.

Geografiyasi 
U Pskovdan 320 km janubi-sharqda, Belorussiya chegarasi yaqinida keng kanal (Gorodechnoye) bilan bogʻlangan ikkita Uzmen va Usvyat koʻllari orasida joylashgan. Qishloqning sharqida Udvyaty qishlogʻi joylashgan.

Tarixi 
Ilgari Usvyaty turli nomlar bilan tanilgan – Vsyach, Vsvyach, Vsvyat, Usvyach, Svyach, Usvyat, Usvyato.
Ular birinchi marta xronikalarda 1021-yilda knyaz Yaroslav Donishmand Polotsk knyazi Bryachislav Izyaslavichga ikkita shaharni: Vysvyach (yaʼni Usvyaty) va Vitebskni berganida qayd etilgan. 1225-yilda Usvyat yaqinida ruslar litvaliklarni magʻlub etishdi. 1245-yilda knyaz Aleksandr Nevskiy bu yerda yana litvaliklarni magʻlub etdi. 1320-yilda u Litva Buyuk Gertsogligiga qoʻshildi (Vitebsk knyazining qiziga uylangan va Usvyatida bir muncha vaqt yashagan Litva knyazi Olgerd meros qilib olgan).

Manbalar 

 Rossiya viloyatlari
 Pskov tumanlari
Ragamuffin mushugi

Ragamuffin – uy mushuklari zotlaridan biri. Bu bir vaqtlar Ragdoll mushugining bir varianti deb hisoblangan, ammo 1994-yilda alohida zot sifatida roʻyxatga kiritilgan. Ragamuffinlar oʻzlarining doʻstona xarakterlari va qalin moʻynalari bilan ajralib turadi.

Xususiyatlari 
Zotning jismoniy xususiyatlariga toʻrtburchaklar, keng koʻkrakli tanasi kiradi, elkalari qisqa boʻyinni qoʻllab-quvvatlaydi. Bu mushuklar suyaklari ogʻir deb tasniflanadi.

Boshi keng, peshonasi yumaloq, tumshugʻi ancha kichik va ogʻzi katta boʻlib hamda moʻylovlari bor. Tanasi toʻrtburchaksimon shaklda, koʻkrak qafasi va yelkalari keng. Orqa tomondan yoʻgʻon va baquvvat koʻrinadi. Qorinning pastki qismida yogʻ toʻplanishga moyil.

Tarixi 
IRCA Cherubim mushuklari 1971-1994 yillar davomida (23 yil) rivojlangan zot boʻlib, Ragamuffin zotining asosiy ajdodi hisoblanadi. Bundan tashqari, IRCA Miracle Ragdolls, Ragdolls, Honey Bear va Maxamillion zotlarini oʻzagini ham oʻz ichiga olgan.

Bu turning amakivachchasi hisoblangan Ragdoll zoti faqat IRCA Ragdoll zoti bilan 1971-1975 yillar oraligʻida (4 yil davomida) rivojlantirilgan.

Bugungi kunda biz ularni quyidagicha qabul qilamiz: ACFA (Sibir mushugi), CFA (Uzun va tekis yungli Selkirk Reks mushugi), GCCF (British Shorthair).

Yana 
 Birman mushugi
 Siam mushugi
 Korat mushugi
 Birma mushugi
 Tonkin mushugi
 Khao Manee mushugi
 Suphalak mushugi
 Tailand lilak mushugi

Manbalar 

Mushuk zotlari
Stepan Avramenko

Stepan Stepanovich Avramenko (1918-yil) – sovet partiyachisi va davlat arbobi, KPSS Amur viloyat qoʻmitasining birinchi kotibi (1964—1985), Novosibirsk viloyati ijroiya qoʻmitasi raisi (1959—1964).

Biografiyasi 
Stepan Stepanovich Avramenko 1918-yil 13-dekabrda Shamraevka qishlogʻida (hozirgi Kiev viloyati) tavallud topgan. 1935-yilda Belotserkovskiy veterinariya texnikumini, 1941-yilda Belotserkovskiy qishloq xoʻjaligi institutini tamomlagan.

1949—1955-yillarda Barabinskiy tuman Kengashi Ijroiya qoʻmitasi raisining oʻrinbosari, Novosibirsk viloyat qishloq xoʻjaligi boshqarmasi boshligʻining oʻrinbosari lavozimlarida ishlagan.

Stepan Moskvada Troekurovskiy qabristoniga dafn etilgan.

Mukofotlari 
 Ikkita Lenin ordeni (1968, 1975)
 Uch Mehnat Qizil Bayroq ordeni (1966, 1971, 1985)
 Oktyabr inqilobi ordeni (1971)
 Xalqlar doʻstligi ordeni (1978)

Manbalar 

Moskvada vafot etganlar
2010-yilda vafot etganlar
7-sentyabrda vafot etganlar
1918-yilda tugʻilganlar
13-dekabrda tugʻilganlar
Shavkatli mehnat uchun medali sohiblari
Xalqlar doʻstligi ordeni sohiblari
Mehnat Qizil Bayroq ordeni sohiblari
Oktabr Inqilobi ordeni sohiblari
Lenin ordeni sohiblari
Serik Bilyalov

Bilyalov Serik Sultongazinovich () – qozoq davlat arbobi. 2007— 2013-yillarda Shimoliy Qozogʻiston viloyati hokimi. 1958-yil 5-aprelda Shimoliy Qozogʻiston viloyati Bulayev tumani Saritomar qishlogʻida tugʻilgan.

Biografiyasi 
1958-yil 5-aprelda Sartomar Shimoliy Qozogʻiston viloyati Bulaevskiy tumanidagi qishloqda tavallud topgan.

Selinograd qishloq xoʻjaligi institutini (1983), Olmaota iqtisodiyot va statistika institutini (1998) chorvachilik muhandisi, iqtisodchi yoʻnalishlari boʻyicha tamomlagan.

Mehnat faoliyati 
Mehnat faoliyatini 1974-yilda nomidagi sovxozda veterinariya vrachi sifatida boshlagan. Molodogvardeytsev Shimoliy Qozogʻiston viloyatining Vozvyshenskiy tumanidan, keyin Bishkoʻl viloyati Andreevskiy sovxoz filialida chorvachilik boʻyicha mutaxassis boʻlib ishlagan.

Selinograd qishloq xoʻjaligi institutini tamomlagandan soʻng, 1983-yilda Shimoliy Qozogʻiston viloyatidagi sovxozlarda chorvachilik boʻyicha bosh mutaxassis, Sovet viloyatidagi „Aralagash“ sovxozi direktori lavozimlarida ishlagan.

1992-yildan – bosh chorvachilik mutaxassisi, soʻngra „Bishkul parrandachilik fabrikasi“ OAJ prezidenti.

1999-yildan Shimoliy Qozogʻiston viloyatining Bulayevskiy (hozirgi Magʻjan Jumaboev), Yesil, Qiziljar tumanlari hokimi lavozimlarida ishlagan.

2007-yil mart oyidan – Shimoliy Qozogʻiston viloyati hokimining oʻrinbosari.

2007-yil 9-oktabrda Shimoliy Qozogʻiston viloyatida ish safari bilan boʻlgan Qozogʻiston Respublikasi Bosh vaziri Karim Masimov viloyat mas’ulatining navbatdagi sessiyasida Serik Bilyalovni hokim etib tayinlashga kelishish masalasini koʻtargan. Deputatlar masalani koʻrib chiqib, ushbu tayinlashni maʼqullagan.

2013-yil 22-yanvarda u lavozimidan ozod etilgan. Oʻrniga nomzod sifatida Eskendirov Samat Saparbekovich saylangan.

2013-yil 15-martda Shimoliy Qozogʻiston viloyatidan Qozogʻiston Respublikasi parlamenti Senati deputati etib saylangan.

Mukofotlari 
2-darajali „Baris“ ordeni (2009).

Kurmet ordeni (2001)

„Ostonaning 10 yilligi“ medali

„Qozogʻiston Respublikasi mustaqilligining 20 yilligi“ medali (2011)

Manbalar 

Qozogʻiston
Kristian Roldan

Cristian Roldan Leon (Cristian Roldan Leon ; , Artia, Kaliforniya, AQSh ) - amerikalik futbolchi, Sietl Saunders klubi va AQSh terma jamoasi yarim himoyachisi .

2013-2014 yillarda Vashington universitetida tahsil olayotganda Roldan Milliy kollej atletika assotsiatsiyasida universitet jamoasida o'ynagan  . Shu bilan birga, u AQShning to'rtinchi divizioni Premer-Taraqqiyot ligasining "Vashington Krossfiyr" klubida ham o'ynagan.

2015-yil 15-yanvarda Roldan MLS SuperDraft musobaqasining birinchi bosqichida Sietl Sounders tomonidan 16-o‘rinni egalladi  . Uning jamoadagi debyuti 8 mart kuni 2015 yilgi mavsumning birinchi davrasida Nyu-England Revolutionga qarshi o'yinda bo'lib o'tdi va u ikkinchi bo'limda jarohat vaqtida Gonsalo Pinedani almashtirdi  21 mart kuni u Sietl Sounders 2 farm klubi tarkibida Sakramento Respublikasiga qarshi o'yin o'tkazdi va u yerda zaxiradan gol urdi  . 2015 yil 28 martda Dallasga qarshi o'yinda Roldan birinchi marta Sietl Saundersning asosiy tarkibida maydonga tushdi  . Roldan MLSdagi ilk golini 2016-yilning 13-iyulida Dallasga qarshi o‘yinda kiritdi  .

Yutuqlar 
Yoshlar darajasida Roldan AQSh terma jamoasida o'ynagan. Katta darajada, u shuningdek, ota-onasining ildizlari bo'lgan Gvatemala va El Salvador terma jamoalari o'rtasida tanlov qilishi mumkin edi  .

Roldan 2017 yilgi KONKAKAF Oltin Kubogi  uchun AQSh jamoasi ro'yxatiga kiritilgan. Turnirda 12 iyul kuni Martinika jamoasiga qarshi o'yinda u Amerika jamoasi safida debyut qildi  . Guruh bosqichidagi o'yinlar yakuniga ko'ra Roldan "Yulduzlar va chiziqlar" tarkibida almashtirilgan oltita o'yinchidan biriga aylandi  .

Roldan 2019 yilgi KONKAKAF Oltin Kubogi    uchun Amerika Qo'shma Shtatlari tarkibiga kiritilgan.

U 2021 yilgi KONKAKAF Oltin Kubogi      uchun terma jamoaga kiritilgan.

Kristian Roldan muhojirlar oilasida tug'ilgan: otasi Sezar Gvatemaladan, onasi Ana Salvadordan . Uning ikkita akasi bor: Sezar Jr. Kolorado Rapidsda murabbiy bo'lib ishlaydi, Aleks esa Sietl Saundersning o'yinchisi  .

Kristian 10 yoshida Adidas reklama roligida suratga tushdi va u futbol to'pi bilan jonglyorlik mahorati uchun 110 nafar bola orasidan tanlandi  .

Eslatmalar

Xalqaro 

 Командные
  «Сиэтл Саундерс»

 MLS chempioni ( MLS kubogi g'olibi): 2016, 2019
 KONKAKAF Chempionlar ligasi chempioni: 2022 yil

  сборная США

  Золотой кубок КОНКАКАФ: 2017

 Индивидуальные

 MLS yulduzlar o'yini : 2021
 KONKAKAF Chempionlar ligasi jamoasi: 2022 

Amerikalik futbolchilar
Yashayotgan insonlar
1995-yilda tugʻilganlar
3-iyunda tugʻilganlar
Nankoku

- Yaponiyaning Kōchi Prefekturasida joylashgan shahar. Aholisi — 46‚459 kishi.

Geografiyasi 
Nankoku Kochi prefekturasining markazida, Sikoku orolida joylashgan. Shaharning shimoliy qismi Sikoku togʻlarining janubiy uchida, janubiy qismi esa Tinch okeanidan sakkiz kilometr uzunlikda joylashgan. Shaharning qariyb yarmi oʻrmonlardan iborat.

Iqlimi 
Nankoku nam subtropik iqlimga ega. Yozi issiq va nam, qishi salqin bo'ladi. Yil davomida, ayniqsa, iyun va iyul oylarida sezilarli darajada yogʻingarchilik boʻladi. Nankokudagi oʻrtacha yillik harorat .

Demografiyasi 
Yaponiya aholini roʻyxatga olish maʼlumotlariga koʻra, 2020-yilda Nankoku aholisi 46,664 kishini tashkil qiladi. Nankoku 1960-yildan beri aholini roʻyxatga olish ishlarini olib boradi.

Tarixi 
Barcha Kōchi prefekturasida boʻlgani kabi, Nankoku ham qadimgi Tosa viloyatining bir qismi edi. Tosa Kokubun-ji Nara davrida qurilgan boʻlib, u Tosa viloyatining markazi va viloyat markaziga yaqin joylashganligini koʻrsatadi.

Hukumati 
Nankoku toʻgʻridan-toʻgʻri saylanadigan mer va 21 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Milliy siyosat nuqtai nazaridan, shahar Yaponiya quyi palatasining Kōchi 1-okrugiga kiradi.

Manbalar 

Yaponiyaning qirgʻoqboʻyi aholi punktlari
Yaponiya shaharlari
Doʻstmirat Abdullayev

Doʻstmirat Abdullayev (1950-yil, 6-avgust; Samarqand viloyati, Paxtachi tumani) – Oʻzbekiston qahramoni, agronom.

Tarjimai holi 
Doʻstmirat Abdullayev 1950-yilning 6-avgust kuni Samarqand viloyati Paxtachi tumanida tugʻilgan. 1968-yilda Samarqand viloyatidagi qishloq xoʻjaligini mexanizatsiyalash texnikumiga qabul qilingan. 1971-yilda texnikumni tamomlagach, harbiy xizmatga chaqiriladi. Harbiy xizmatdan qaytgach Paxtachi tumanidagi Roʻziqul Maxmanov jamoa xoʻjaligida mexanik, keyinchalik hudud agronomi boʻlib ishlagan. 1980-yillarning oʻrtalarida R.Maxmanov jamoa xoʻjaligida gʻallachilik brigadasi boshligʻi lavozimida ishlaydi. Bundan tashqari Samarqand qishloq xoʻjaligi institutining sirtqi boʻlimga oʻqishga qabul qilingan. D.Abdullayev 2000-yilda oʻzi faoliyat yuritayotgan jamoa xoʻjaligi raisligiga tayinlanadi. Bu vazifada 2008-yilga qadar mehnat qiladi. U 2008-yilda „Abdullayev Doʻstmirat Sultonovich“ fermer xoʻjaligini tashkil qiladi. Ushbu fermer xoʻjalik 70 gektar yerga egalik qiladi va qishloq xoʻjaligi mahsulotlarini yetishtiradi.

Oilasi 
Doʻstmirat Abdullayev oilali. Turmush oʻrtogʻi Jongul Abdullayeva. Ularning yetti farzandi bor.

Mukofotlari 
 Oʻzbekiston qahramoni (1999-yil).

Manbalar

Adabiyotlar
Somali mushugi

Somali mushugi -  genetik jihatdan  Abyssinian mushugiga o'xshaydi. Uzun junlariga retsessiv genning 2 nusxasini meros qilib olgan. Shu sababli uzoq qarindoshi Abyssinian mushugidan farq qiladi.

Mushuk zotlari
Mushuklar
Hayvonlar
Somali
Terri Akoks

Terrance L. Acox (1969 yilda tugʻilgan) – amerikalik sobiq professional basketbolchidir.

Professional martaba 
1992-yil sentabrida Terri Akoks Islandiyalik 1. deild karla  da Körfuknattleiksfélag ÍA bilan shartnoma imzoladi va u 50 dyuymli vertikal sakrash va baland uchishlari tufayli muxlislarning sevimli basketbolchisiga aylangan. 1992-yil 29-noyabrda Bolungarvikda UMFBga qarshi kechgan oʻyinda 11 daqiqa qolganida Terri Akoks dukkakli taxtani sindirib tashlagan. Oʻyinning bosh hakami Leyfur Gardharsson oʻyinni oʻyinning qolgan qismida oʻyinchi oʻrinbosar boʻlmagani uchun yon savatda davom ettirishga qaror qilgan. 1993-yil fevral oyida Akos Islandiya yulduzlari oʻyiniga tanlangan va u yerda 26 ochko toʻplagan. Terri Akoks dank musobaqasida ham qatnashib, ishonchli tarzda gʻalaba qozongan. Maydondagi ustunligiga qaramay, ÍA Acox-ni 1993-yil mart oyida mavsum tugashidan oldin oʻyinni tugatgan.

Shaxsiy hayoti 
Terri Akoks professional basketbolchi va Islandiya milliy basketbol jamoasi aʼzosi Kristófer Acoxning otasi boʻladi.

Basketbol faoliyati yakuniga yetganidan soʻng, Terri Akoks huquqni muhofaza qilish organlarida ishlay boshlagan.

Manbalar 

Yashayotgan insonlar
1969-yilda tugʻilganlar
Gʻotfar

Gʻotfar mahallasi – Samarqand shahrining tashqarisida, shahar shahristoni yaʼni hozirgi Afrosiyob hududida joylashgan qadimgi mahalla. Baʼzan Gʻotifar shaklida ham uchraydi. Abulqosim Firdavsiyning „Shohnoma“ asarida qayd qilinishicha, Movarounnahrning arablar istilosiga qadar boʻlgan davrida harbiy boshligʻi Gʻotfar deb atalgan. Bu haqidagi maʼlumotlarni XIX asrda yozilgan tarixiy manbalarda ham uchratish mumkin. Gʻotfar mahallasi Afrosiyob shaharchasining shahriston hududida joylashgan. U Isfizor mahallasi bilan chegaradosh boʻlib, uning hududidagi Novadon va Gʻotfar ariqlari ustida qurilgan koʻprik boʻlgan. Mahalla hududida hunarmandchilik, savdo-sotiq va dehqonchilik bilan shugʻullanuvchi oʻzbeklar va tojiklar yashagan.

XVI asrning huquqiy hujjatlarida, Abu Tohir Xojaning „Samariya“ asarida Gʻotfar mahallasi arkning gʻarbiy-shimoliy qismida joylashganligi yoziladi. Mahalla hududida shu nomdagi qabriston boʻlgan. Unda avliyolar, diniy ulamolar dafn etilgan. Jumladan, yetuk shaxslardan Xoja Abulfavoris Bagʻdodiy, imom Lomishiy, Umar bin Ahmad Margʻiloniy, Iskandar Dermiy, Xoja Zayniddin Dimishqiy, „Tali toʻgʻon“ tepaligida Hazrat Shams ulaiymoyi Halvoiy, Xoja Duryuzagar, Xoja Moʻytob kabi islom olamida taniqli shaxslar koʻmilgan.

Mahalla hududida ikkita tepalik boʻlgan. Biri „Tali toʻgʻon“, ikkinchisi „Tali muharrabon“ deb atalgan. Tali muharrabon tepaligida Xoja Gʻotfariy dafn etilgan.
XI asrda mahallada Umar Xayyom yashagan. Shuningdek, ushbu qadimgi mahallada shoir va olimlardan Xoja Shamsiddin Gʻotfari, Xoja Mavlono Gʻotfari, meʼmor Rafiq ibn Abdullo kabilar istiqomat qilishgan.

Yana qarang 
 Nayman mahallasi
 Dobusiya mahallasi

Manbalar 

Mahallalar
Samarqand mahallalari
Sarvar Karimov

Sarvar Ilhomjon oʻgli Karimov ( 1996-yil 25-dekabr, Jizzax) – Oʻzbekistonlik futbolchi, darvozabon pozitsiyasida oʻynaydi. Oʻzbekiston oʻsmirlar va yoshlar terma jamoasi tarkibida 2013 va 2015-yilgi jahon chempionatlarida ishtirok etgan. Hozirda Toshkentning „Bunyodkor“ jamoasi futbolchisi.

Futbolchilik faoliyati 
2017-yilgi mavsumni Jizzaxning „Soʻgʻdiyona“ jamoasi safida boshladi. Jizzaxliklar jamoasi tarkibida yarim mavsum oʻynagacha, yozgi transfer oynasi vaqtida „Lokomotiv“ jamoasi safiga qaytdi. 2018-yilgi mavsum yozgi transfer oynasida „Lokomotiv“ jamoasidan „Qoʻqon 1912“ jamoasi tarkibiga oʻtdi. 2020-yilgi mavsum oldidan Toshkentning „Bunyodkor“ jamoasi bilan shartnoma imzolagan. 2024-yil yanvar oyida „Bunyodkor“ jamoasi bilan shartnomasini uzaytirgan.

Yutuqlar 

  Oʻzbekiston Superligasi chempioni: 2016
  Oʻzbekiston Superligasi ikkinchi oʻrin: 2014, 2015
  Oʻzbekiston Kubogi sohibi: 2014, 2016
  Oʻzbekiston Superkubogi sohibi: 2015
  Oʻzbekiston Superkubogi ikkinchi oʻrin: 2014

  AFC U-17 Osiyo Kubogi chempioni: 2012

Manbalar

Havolalar 

 Sarvar Karimov OʻzPFL saytida futbolchi profili
 Sarvar Karimov Transfermarkt saytida futbolchi profili
 Sarvar Karimov Soccerway saytida futbolchi profili

Yashayotgan insonlar
Jizzax kishilari
Oʻzbekistonlik erkak futbolchilari
Erkak futbol darvozabonlari
Lokomotiv Toshkent futbol klubi futbolchilari
Soʻgʻdiyona Jizzax futbolchilari
Qoʻqon 1912 klubi futbolchilari
Bunyodkor klubi futbolchilari
Oʻzbekiston Superligasi futbolchilari
O‘zbekiston yoshlar terma jamoasi futbolchilari
Alifbo boʻyicha sportchilar
Otabayashi stantsiyasi

Otabayashi stansiyasi (kāngīānīngīn, Otabayashi-eki) – Yaponiyaning Ibaraki prefekturasi, Yuki shahridagi yoʻlovchi temir yoʻl stansiyasi. U sharqiy Yaponiya temir yoʻl kompaniyasi (JR East) tomonidan boshqariladi.

Qatnash yoʻnalishi 
Otabayashi stantsiyasiga Mito liniyasi xizmat koʻrsatadi. Lina Oyama stantsiyasi chiziqning boshlangʻich nuqtasidan 4.9 km uzoqlikda joylashgan.

Stansiya tartibi 
Stansiya ikki yoʻnalishda harakatlanishga xizmat qiluvchi bir yon platformadan iborat.

Tarixi 
Otabayashi stantsiyasi 1955-yil 1-aprelda ochilgan. Stansiya 1987-yil 1-aprelda Yaponiya milliy temir yoʻllari (JNR xususiylashtirilishi natijasida JR East tarmogʻiga kiritilgan.

Atrofdagi hudud 

 Yuki politsiya boʻlimi

Yana qarang 

 Yaponiyadagi temir yoʻl stantsiyalari roʻyxati

Havolalar 

 JR Sharqiy stantsiya haqida maʼlumot 
Koordinatalar Vikimaʼlumotlarda
Ibaraki prefekturasidagi temir yo'l stantsiyalari
Al-Buxoriy mahallasi

Al-Buxoriy mahallasi – Samarqand shahridagi mahalla.

Samarqand shahrida joylashgan Al-Buxoriy mahallasi 1996-yilning 14-avgustida sobiq Temiryoʻl tumani hokimining 314Q qarori bilan tashkil qilingan. Mahalla idorasi Samarqand shahri Tong koʻchasi 49-uyda joylashgan. Samarqand shahar xalq deputatlar kengashining 2017-yil 2-fevraldagi qaroriga asosan Al-Buxoriy mahallasi va Tong mahallasi qoʻshib yuboriladi. Ungacha mahalla hududida 556 ta xonadonda 2043 nafar aholi yashagan boʻlsa, endi ularning soni 1185 xonadon va 4029 nafar aholini tashkil qilgan. Mahallada aholining tarkibiga koʻra 49,76% ni ayollar, 50,24% ni erkaklar tashkil qiladi. Aholining 90 fpizdan koʻprogʻini oʻzbeklar, 6,35% ni tojiklar, 1.89% ini eroniylar tashkil etadi. Bundan tashqari rus, arman, boshqird, uygʻur, koreys, tatar va boshqa millat vakillari ham istiqomat qiladi. Al-Buxoriy mahallasi tarkibiga kiritilgan sobiq Tong mahallasi 2002-yilda oʻsha paytdagi Samarqand viloyat hokimi Sh. Mirziyoyev davrida tashkil qilingan edi. Al-Buxoriy mahallasi Samarqand tumanining „Buxor“ va shahardagi „Nodirabegim“, „Soʻgʻdiyona“, „Uvaysiy“, „Mash’al“ mahallalari bilan chegaradosh. Mahallaning birinchi raisi Hamroqul Sodiqov boʻlib, u 16 yil davomida mahallani boshqargan. Undan keyingi davrda Boturboy Asliyev, Larisa Ogay raislik qilgan. 2013-yilning noyabrida Mahammadi Xudoyberdiyev, Xolida Nasrullayeva, 2019-yilning mayida Valijon Islomov rais etib saylangan edi. 2021-yilning yanvaridan boshlab Al-Buxoriy mahallasini Jamila Kuvatova boshqarmoqda.
Al-Buxoriy mahallasi hududida Soʻgʻdiyona Grant mehmonxonasi, Family park Viloyat bolalar uyi, 32 ta savdo doʻkoni, 2 ta dorixona, 3 ta guzallik saloni, 2 ta stomatologiya muassasasi, 1 ta restoran, 1 ta choyxona mavjud.

Manbalar 

Mahallalar
Samarqand mahallalari
Nayman mahallasi

Nayman mahallasi – Samarqand viloyati, Paxtachi tumani, Poʻlatchi QFY hududida joylashgan mahalla. 1997-yili tashkil etilgan. Mahalla tuman markazidan 30 km uzoqlikda.

„Nayman“ nomi manbalarda „Poʻlatchi, Eshonqora, Qarluq“ shaklida uchraydi. Poʻlatchi qishlogʻI hududida asosan quyidagi urugʻ vakillari yashagan: nayman, urgʻuch, boyovli, boltali, biya, jastovon, ukrach, uramas, momoy, poʻlatchi, bektup, qarluq, chuvilloq, choʻmichli, polvon, burunsov, tumor. „Nayman“ – etnik guruh boʻlib, oʻzbek millatining tarkibiga kirgan urugʻlardan birining nomi. Moʻgʻul tilida nayman soʻzi „sakkiz“ degan maʼnoni bildirgan. Shu maʼno tufayli naymanlarni sakkiz urugʻ, qabila, turkiy xalq deb ham izohlashgan . 

Mahalla hududida V asrga oid qadimiy Qorovultepa yodgorligi joylashgan. Qorovultepa Narpay kanalini, vohani qiya togʻlar va dasht tomondan kuzatib qoʻriqlash uchun xizmat qilgan qal’aning qoldiqlaridir. Qal’a buzilib xarobaga aylangan. Nayman mahallasi shimol tomondan „Zarafshon daryosi“, sharqdan „Boltali mahallasi“, Gʻarbdan „Dobusiya mahallasi“, janubdan „Urgich“ mfy bilan chegaradosh. Mahalla fuqarolar yigʻinida 3 ta koʻcha mavjud. Koʻchalar quyidagi nomlar bilan ataladi: Oriyat, Ziyo va Shirin. Hududda 38-sonli maktab, 36-maktabgacha taʼlim tashkiloti, 3-oilaviy nodavlat maktabgacha taʼlim muassasasi, 17 ta savdo doʻkoni, 1ta toʻylar maskani, 1 ta tikuvchilik xonasi, 1 ta nonvoyxona, oshxona, dorixona, avtomobillarni yuvish shoxobchasi, shlakoblok, travertin, temirpanjara, akfa eshik-romlari ishlab chiqarish korxonasi, 1 ta qabriston joylashgan.
Nayman mahallasi tashkil etilgan vaqtdan boshlab 2006-yilgacha uni U. Jabborov, 2006-yildan boshlab 2007-yilgacha Sh. Pardayev, 2007-yildan 2008-yilgacha Yu. Xolmurodov, 2008—2009-yillarda O. Toshpoʻlatova, 2010-yildan 2013-yilgacha O. Allayorov, 2013-yildan 2014-yilga qadar Sh. Abdullayev, 2015—2016-yillarda F.Muxammadiyev, 2017-yildan 2018-yilgacha B. Nosirov, 2019—2020-yillarda U.Doʻsmatov, 2020-yilning 10-sentyabrdan boshlab hozirgi vaqtgacha X. Narzullayev mahalla fuqarolar yigʻini raisi sifatida faoliyat olib bormoqda.

Manbalar 

Mahallalar
Samarqand mahallalari
Paxtachi tumani
Alisher Jalilov

Alisher Lutfulloyevich Jalilov (, , ,  1993-yil 29-avgust, Dushanbe) – tojikistonlik professional futbolchi, "Istiqlol" da yarim himoyachi. Jalilov Rossiya fuqaroligiga ham ega va 2013-yilda Rossiyaning bir qancha yoshlar futbol terma jamoalarida, jumladan, U-21 terma jamoasida oʻynagan.

Futbolchilik faoliyati

Klub 
Jalilov Rossiya Premyer-ligasidagi debyutini 2011-yilning 18-iyunida Qozonning „Rubin“ klubi tarkibida „Rostov“ jamoasiga qarshi oʻyinda oʻtkazdi.

2017-yil 12-iyunda u Kaliningradning „Baltika“ klubi bilan ikki yillik shartnoma imzoladi.

2021-yil dekabr oyida Jalilov ikkinchi marta Tojikistonda yilning eng yaxshi futbolchisi deb eʼlon qilindi. Alisher avvalroq 2019-yilda ham xuddi shunday sovrinni qoʻlga kiritgan edi.

2022-yilning yanvarida Jalilov Oʻzbekiston Superligasi ishtirokchisi Olmaliqning „AGMK“ jamoasi bilan shartnoma imzoladi.

2023-yil 9-fevral kuni "Istiqlol" klubi Jalilovning jamoaga qaytishini eʼlon qildi.

Xalqaro 
2019-yilning may oyi oxirida Jalilov ilk bor Tojikiston milliy terma jamoasiga Afgʻoniston va Xitoyga qarshi oʻyinlari uchun chaqirilgan edi. Ammo Jalilov 2019-yilning 3-iyunida tizzasidan olgan jarohati tufayli jamoadan chetlatilgan edi. 2019-yilning 18-iyul kuni Jalilov Tojikiston terma jamoasida oʻynash uchun FIFAdan xalqaro ruxsat oldi. 2019-yilning 5-sentyabr kuni futbol boʻyicha Jahon chempionati ikkinchi saralash bosqichida Qirgʻizistonga qarshi oʻyinda milliy terma jamoa safidagi ilk golini urdi.

Karyera statistikasi

Klub

Xalqaro

Terma jamoa uchun gollar 

 Ballar va natijalar birinchi boʻlib Tojikistonning gollar sonini sanab oʻtadi.

Yutuqlar 
Istiqlol

 Tojikiston ligasi : 2019, 2020, 2021
 Tojikiston kubogi : 2019 
 Tojikiston Superkubogi : 2019, 2020, 2021

Individual

 Tojikistonning yilning eng yaxshi futbolchisi (2): 2019, 2021

Manbalar

Havolalar 

 

 

1993-yilda tugʻilganlar
Yashayotgan insonlar
Tojikistonlik erkak futbolchilar
Rossiyalik erkak futbolchilar
Erkak futbol yarim himoyachilari
Rossiya Premyer-ligasi futbolchilari
AGMK futbolchilari
Oʻzbekistondagi chet ellik erkak futbolchilar
Oʻzbekiston Superligasi futbolchilari
Istiqlol Dushanbe klubi futbolchilari
Osiyo Kubogi 2023 futbolchilari
Grozniy aeroporti

Grozniy aeroporti (, )  Rossiyaning Checheniston Respublikasidagi aeroport, Grozniy shahridan 7,5 km shimolda joylashgan.

Tarixi 
Grozniyda birinchi aeroporti 1938-yilda oʻz faoliyatini boshlagan, oʻshanda P-5 va U-2 samolyotlari birinchi pochta tashish va sanitariya parvozlarini amalga oshira boshlagan. Bir muncha vaqt oʻtgach, u qishloq xoʻjaligi maqsadlarida uchishni boshladi. 1977-yilgacha Grozniy aeroportida faqat Li-2, IL-14, AN-24 va AN-10 kabi samolyotlarni qabul qila oladigan tuproq qoplamali uchish-qoʻnish yoʻlagi mavjud edi.

1977-yilda SSSR hududlari bilan Checheniston Respublikasini bogʻlovchi Tu-134 yoʻlovchi samolyotini qabul qila oladigan sunʼiy uchish-qoʻnish yoʻlagi va bazasi boʻlgan yangi aeroport kompleksi taqdim etildi. Yangi aeroport „Shimoliy aeroport“ deb nomlandi.

1990—2000-yillar oraligʻida aeroport nomi bir necha bor oʻzgartirildi:

 1990-yil – Shayx Mansur aeroporti
 1995-yil – „Shimol“ aeroporti
 1996-yil – Shayx Mansur aeroporti
 2000-yil – „Shimol“ aeroporti

Aeroportni 1991-yil 8-sentyabrda egallab olgan va 1994-yil 30-sentyabrgacha oʻz nazorati ostida ushlab turgan chechen jangarilariga qarshi harbiy harakatlar paytida Grozniyning barcha infratuzilmasi va aerodromiga jiddiy zarar yetkazildi. Urush tugashi va mamlakatda nisbatan tinch hayot boshlanganidan keyin aeroport asta-sekin tiklandi. 2000-yilda Adnan Vohidovich Gakayev rahbarligida „Grozniy „Shimol“ aeroportini qayta tiklash boʻyicha direksiya“ federal davlat boshqarmasi tuzildi. 2005-yil 1-dekabrda FSBning Checheniston Respublikasi boʻyicha tergov boʻlimi aeroportni tiklash uchun berilgan katta miqdordagi mablagʻlarni oʻzlashtirganlik uchun jinoiy javobgarlikka tortildi.

1999–2006-yillarda aeroportni qayta qurish jarayonida uchish-qoʻnish yoʻlagi kengaytirildi. Tu-154 va IL-62 samolyotlarini qabul qila oladigan aeroport majmuasi qayta qurildi. Rossiya Transport vazirligining 2002-yil 6-martdagi AT-76-P qarori bilan aeroportni toʻliq miqyosda qayta qurish boshlandi. 2005-yilda Shimol aeroporti Grozniy aeroporti deb oʻzgartirildi.

2007-yil 19-fevralda Rossiya federal havo transporti agentligi (FHTA) buyrugʻi bilan AIO-19 Grozniy aeroportiga (Shimol) davlat roʻyxatidan oʻtkazilganligi toʻgʻrisidagi guvohnoma berildi. Aeroport Tu-134 samolyotlari va vertolyotlarini butun yil davomida, kecha-yu kunduz qabul qilishi uchun B toifasiga kiritilgan. 2007-yil 29-noyabrda Grozniy aeroportiga Tu-154ni qabul qilish huquqi berildi.

2009-yil 11-iyunda Davlatlararo aviatsiya qoʻmitasi (IAC) xalqaro aerodrom sertifikatini berdi, shu sababli aerodrom xalqaro parvozlar xizmati uchun yaroqli deb tan olindi.

Aviakompaniyalar va yoʻnalishlar

Manbalar

Havolalar 

 Nonstop to Chechnya: As War Ebbs, Flights Return The New York Times
 

Sovet Ittifoqida qurilgan aeroportlar
Koordinatalar Vikimaʼlumotlarda
Rossiya aeroportlari
Checheniston
Mahdumi Xorazm mahallasi

Mahdumi Xorazm mahallasi – Samarqand shahri hududida joylashgan qadimiy mahalla.

Mahdumi Xorazm mahallasi XV-XVI asrlarda tashkil topgan. Uning nomi shu mintaqada yashagan tasavvuf tariqatining buyuk namoyandasi, Ahmad Yassaviy taʼlimotining davomchisi boʻlgan Mahdumi Xorazm nomi bilan bogʻliq. Mahdumi Xorazm islom olamida salmoqli oʻrin egallaydi. Uning qarashlariga oid talaygina diniy va tarixiy manbalar mavjud. Abu Tohirxoja Samarqandiyning „Samariya“ asarida bu ulugʻ zotning xizmatlari Samarqandda yassaviya va naqshbandiya tariqatlarini rivojlantirishdagi roli bilan izohlanadi. Ushbu asarda keltirilishicha „Gʻori oshiqon“dagi soʻfiylik hujralari, muqaddas joylar va chillaxonada oʻtirishni istagan dindorlarga yaratilgan qulayliklar haqida soʻz boradi. Shuningdek, ushbu hududda Mavlono Darvish mozori ham mavjud boʻlib, Mavlono Darvishning Mahdumi Xorazm bilan ruhiy yaqinligi, mashhur „Hidoya“ asarining muallifi Burhoniddin Margʻinoniyning izdoshi ekanligi toʻgʻrisida dalillar keltirilgan. Xoja Ahror Valiy ham Mavlono Darvishning qabrini ziyorat qilishga ishtiyoqi baland boʻlgan. Mahdumi Xorazm mahallasi shimol tomondan Qozi Kalon, sharqiy tomondan Yahudiylar mahallasi bilan, janubdan Qozi Gʻafur va gʻarbdan Urmitan (shahar arigʻi oldida) mahallalari bilan chegaradosh. Mahallada, asosan, mix ishlab chiqaruvchi hunarmandlar va temirchilar yashaganlar. Mahdumi Xorazm mahallasi hududida Qozi Gʻafur madrasasi, masjid, hovuz, hujralar, savdo doʻkonlari, tahoratxona hamda karvonsaroylar mavjud. Mahallada Ulugʻbek madrasasining taniqli mudarrisi Mirjaloliddin, shoirlar Sipandiy, N.Pisandiy, naqqoshlar A.Latipov va Abduzohid va boshqa xalq ustalari istiqomat qilganlar.

Yana qarang 
 Nayman mahallasi
 Dobusiya mahallasi

Manbalar 

Mahallalar
Samarqand mahallalari
Dabusqal’a mahallasi

Dabusqal’a mahallasi – Samarqand viloyati Paxtachi tumani hududida joylashgan boʻlib, Samarqanddagi qadimiy guzarlarlardan biridir.
Dabusqal’a mahallasi 1997-yilda tashkil topgan.

„Dabusqal’a“ nomi tarixiy manbaalarda „Dabusiy“ shaklida uchratuah mumkin. Dabus—temir shahar maʼnosini bildiradi, shahar mustahkam bunyod etilganligi uchun shu nom bilan atalgan. Dabusiy qal’asi katta hududni oʻz ichiga olgan, rabot taxminan 70 gektarni, shahriston esa 22—23 gektarni tashkil etadi. Buyuk ipak yoʻlidagi koʻhna shahar Zarafshon daryosidan 30 metr yuqorida bunyod etilgan. Tabariyning fikricha, Dabusiyada 10 ming arab piyoda askari istiqomat qilgan. Bu dalil VIII asrdagi shahar haqidagi fikrni ancha kengaytiradi. Arablar fathiga qadar Dabusiy qal’asi Fay (Pan) saltanatining boshkenti boʻlgan. Tarixiy manbalardagi dalillarga qaraganda Dabusiy VI asrda Oʻrta Osiyodagi mustaqil shahardardan biri hisoblangan. Miyonqoldagi bu feodal hukumatning poytaxti Dabusiy qal’asi boʻlgan, sardorni dabusshoh deb nomlashganlar. Dabusiy qal’asi bir qancha asrlar viloyat markazi sifatida xizmat qilgan. Shaharda oltin, kumush, mis tangalar bosib chiqarilgan. Vaqt oʻtishi bilan qal’a vayrona holiga kelib, xarobaga aylangan. Qadim zamonda butun dunyoga mashhur boʻlgan shahardan faqatgina Imom Bahra ota maqbarasi saqlanib qolgan. Arxitektura jihatidan oʻziga xos tomonlari bilan faqrlanib turadigan maqbara binosi XVI asrning soʻnggida bunyod etilgan. Dabusiy shahrida bir necha masjidlar qad koʻtargan boʻlgan. Qadimda koʻplab ilimli kishilar shu hududdan yetishib chiqib, dunyoga dongʻi ketgan.
Dabusqal’a mahallasi shimoldan Xatirchi tumani, Sharqdan „Nayman mahallasi“, Gʻarbdan „Qaynarbuloq“, Janubdan „Jona“ mahalla fuqarolar yigʻinlari bilan chegaralangan.
Mahallada 5 ta koʻcha mavjud. Ular: Nurli zamin, Karvon, Xalqlar doʻstligi, Isteʼdod, Ahil koʻchalaridir.
Dobusiya mahallasi hududida 35-sonli umumtaʼlim maktab, 15- maktabgacha taʼlim tashkiloti, 5 ta savdo doʻkoni, 1 ta qabriston joylashgan.
Mahalla tashkil etilgan 1997-yilda raislikka T.Elmurodov saylangan. Elmurodov mahallani 2013-yilgacha bosjhqargan. 2013-yildan 2016-yilga qadar N.Sharipov, 2016-yildan buyon Sharipov Alisher Sadriddinovich MFY raisi sifatida faoliyat koʻrsatmoqda.

Yana qarang 
 Nayman mahallasi
 Mahdumi Xorazm mahallasi

Manbalar 

Mahallalar
Samarqand mahallalari
Paxtachi tumani